Andreas Pettyn

thumb|Andreas Pettyn, anno 2016.
**Andreas** vulgo *Andrzej* **Pettyn** (natus die 19 Aprilis 1938 Varsoviae, mortuus die 23 Aprilis 2021 Milanówek in oppido Masoviae) fuit paedagogus, diurnarius et esperantista Polonicus.

Anno 1959 Statio radiophonica Polonica internationalis eum ad operam in Esperanticis dandam invitavit. Triennio post mercennarius radiophonicus plenus factus est, cum licentiam disciplinarum scholasticarum dandarum nactus esset. Annos duodecim etiam emissiones Finnicas curavit, qui in principio istum sermonem nesciverat. Cooperationes iniit cum foliis istis: ITD, Nowa Wieś, Ilustrowany Kurier Polski, Kurier Podlasia. Annis inter 1961 et 1964 stenotypiam instruebat et in instituto quodam linguarum peregrinarum.

Universalis Societas Esperantica (UEA) res educatorias in manus eius posuit annis inter 1977 et 1980. Academiae Esperanticae interfuit annis inter 1976 et 2006. Quem virum UEA in socium honorarium cooptavit anno 2005. Annis inter 1998 et 2001 edidit periodicum "Sisu" ad amicitiam colendam inter Polonos et Finnos. Caecorum Polonicorum sodalitati quoque succurrebat. In oppido Milanówek rem periegeticam et scientias historiae regionalis firmavit.

Pettyn multa Esperantica ipse confecit: libros definitivos, glossaria, exercitiorum collectiones, lectionaria, capsellas magnetophonicas. Opus praetitulatum *Ĉu vi parolas Esperante?* in pluribus terris in lucem prolatum est, in Sinis, Iaponia, Finnia et Statibus Unitis. Pettyn homines linguam Esperanticam docebat et de Esperantica praelegebat, in Polonia, in Finnia, in Suecia et alibi. Interpretatus est copias litterarum cantilenarumque, quibus rebus saepe commentarios et explicationes addidit.

## Praemia 
* Zasłużony Działacz Kultury (activus in cultura; dedit Ministerium Polonicum cultus atque humanitatis)
* Nagroda Prezesa Komitetu ds. Radia i Telewizji (pro labore indefesso in radiophonia et televisione)
* Nagroda „Za upowszechnienie wiedzy o Polsce – ojczyźnie esperanta" (quoniam internationaliter scientias de Polonia auxerit; Vindobonae 1970)
* Japońska nagroda pokojowa Onisaburo Deguchi (praemium *Deguchi* de pace, Valentiae 1993)
* Honorowa Odznaka Polskiego Radia SA (dedit Statio radiophonica Polonica)
* Honorowa Odznaka Polskiego Związku Niewidomych (dedit Sodalitas caecorum Polonicorum)
* Nagroda Międzynarodowego Festiwalu Sztuk Lalkowych w Zagrzebiu (de puparum arte, Croatia)
* Srebrny Krzyż Zasługi (crux argentea de meritis)
* Krzyż Kawalerski Orderu Odrodzenia Polski (crux equitum Ordinis Poloniae Restitutae)

## Opera selecta Esperanticum spectantia 
* *Samouczek języka esperanto*, 1964
* *Esperanto? - Eldiroj de eminentaj polaj intelektuloj*, 1964
* *Novaj tendencoj en la instruado de Esperanto*, 1965
* *Esperanto-konversacioj*, 1966
* *Esperanto: podręcznik języka międzynarodowego*, 1967
* *Rozmówki esperanckie*, 1973
* *Vortaro pola-Esperanto* et *Vortaro Esperanto-pola*, 1977 (lexicon utrumque)
* *Skizo pri la Esperanto-movado en Pollando*, 1978
* *Laboratoria kurso de Esperanto*, tomus primus, 1983
* *Bonan vojaĝon! - Esperanto dla turystów*, 1984
* *Vizito de prezidento* (liber e Polonico conversus quem Georgius Zawieyski exaraverat), 1984, ISBN 8370130011
* *Praktika kurso de Esperanto*, 1985
* *Mini rozmówki esperanckie*, 1987
* *Esperanto en funkcioj*, 1988
* *Ĉu vi parolas Esperante?*, 1988
* *100 pri cent*, 1989
* *Esperanto en dialogoj*, 1990
* *Esperanto en epizodoj*, 1992

## Notae 
Categoria:Auctores Esperantici
Categoria:Magistri
Categoria:Lexicographi
Categoria:Radiophonia
Categoria:Incolae Poloniae
Categoria:Diurnarii